กำหนดวันเลือกตั้ง เรื่องสับสนที่ไม่ควรสับสน
ไม่น่าเชื่อแต่ก็เป็นไปแล้ว กำหนดวันเลือกตั้ง ที่ไม่น่าจะมีปัญหา กลับเป็นปัญหา เมื่อ รัฐบาล และ กกต. เล่นอะไรกันไม่รู้ แทนที่จะประชุมพิจารณากำหนดวันเลือกตั้งร่วมกัน เพื่อให้เป็นไปตามเงื่อนไขของกฎหมาย และไม่ส่งผลกระทบต่อ พระราชพิธีบรมราชาภิเษก แต่รัฐบาลและ กกต.กลับทำให้ประชาชนสับสนด้วยการโยนไปโยนมา วันวาน ดร.วิษณุ เครืองาม รองนายกฯฝ่ายกฎหมาย ก็ยังตอบคำถามนักข่าวแบบวกไปวนมาคลุมเครือจนน่าเบื่อหน่าย ฝ่าย กกต. ที่มีหน้าที่กำหนดวันเลือกตั้งก็เงียบเป็นเป่าสาก น่าเบื่อจริงๆ,อ่านข่าวทุกวันนี้แล้ว ผมก็รู้สึกเห็นใจประชาชน เห็นใจพรรค การเมือง เบื่อรัฐบาล เบื่อ กกต. ที่ทำเรื่องง่ายให้เป็นเรื่องยาก,เมื่อวันจันทร์ ดร.วิษณุ ก็ออกมาเล่นปริศนาบทบัญญัติ รัฐธรรมนูญเจ้าปัญหา ที่ร่างขึ้นมาต่อท่ออำนาจ คสช.ว่า เรื่องรับรองผลการเลือกตั้ง เป็นปัญหาจริงตามที่เขาสงสัย เนื่องจากบทบัญญัติในรัฐธรรมนูญมี 2 มาตรา คือ มาตรา 85 และมาตรา 286 โดย มาตรา 85 เป็นบทถาวร ระบุว่า ให้ประกาศผลการเลือกตั้งให้เสร็จไม่เกิน 60 วัน นับตั้งแต่วันเลือกตั้ง ส่วน มาตรา 286 เป็นบทเฉพาะกาล ระบุว่า สำหรับการเลือกตั้งครั้งแรกหลังจากใช้รัฐธรรมนูญ 60 ให้จัดการเลือกตั้งให้แล้วเสร็จภายใน 150 วัน,แล้ว ดร.วิษณุ ก็สร้างความสงสัยเพิ่มขึ้นอีกว่า กกต.จะจัดการเลือกตั้งใน 120 วัน 130 วันก็ไม่ผิดรัฐธรรมนูญ วันที่ตนไปหารือกับ กกต. ก็ไม่มีใครติดใจประเด็นนี้ แต่หาก กกต.มีประเด็นสงสัยเรื่อง วันประกาศรับรองผล ก็สามารถหารือกับ ศาลรัฐธรรมนูญ ก็ได้ หาก กกต. มีความชัดเจน จะไม่หารือก็ได้ ถ้าประกาศรับรองผลภายใน 9 พฤษภาคม 62 ให้เสร็จเรียบร้อย มันก็จบเรื่อง ขึ้นอยู่กับการบริหารจัดการของ กกต.,เมื่อนักข่าวถามว่า ก่อนหน้านี้ก็ยืนยันมาตลอดว่า จะจัดให้มีการเลือกตั้งภายใน 150 วัน และประกาศผลการเลือกตั้งอีก 60 วัน ทุกคนก็เข้าใจอย่างนี้ แต่ ดร.วิษณุ ตอบว่า มาตรา 85 กับมาตรา 286 อยู่คนละที่กัน จึงไม่อยากเถียงให้ประชาชนสับสน แต่เมื่อถามว่า ในมุมของรัฐบาลกรอบ 150 วัน รวมถึงวันประกาศผลด้วยหรือไม่ ดร.วิษณุ ตอบว่า ไม่จำเป็น สามารถประกาศหลังได้ ก็แสดงว่า รัฐบาลก็มีความเข้าใจอย่างที่ทุกคนเข้าใจ ทำไมรัฐบาลจึงไม่หารือกับ กกต. แล้วประกาศให้ชัดเจน เกี่ยงงอนกันทำไมให้เกิดความสับสน ผมไม่เข้าใจภูมิปัญญาอันตื้นเขินของรัฐบาลและ กกต.เลยจริงๆ,นักข่าวถามอีกว่า มีกระแสข่าวว่า กกต. กำหนดให้ 10 มีนาคมเป็นวันเลือกตั้ง คราวนี้ ดร.วิษณุ ตอบให้สับสนยิ่งขึ้นว่า แล้วแต่ กกต. ตนไม่ติดใจ แต่ทุกคนต้องเข้าใจตรงกันว่า พอกำหนดวันประกาศรับรองผลแล้ว ต้องกราบบังคมทูลฯ เสด็จเปิดรัฐสภาภายใน 15 วัน ดังนั้นจึงต้องคิดต่อว่า ถ้าใน 15 วันมีพระราชกรณียกิจอยู่ จะเสด็จฯไปทรงเปิดรัฐสภาในระหว่างนั้นได้อย่างไร เหตุผลที่ตนไปหารือกับ กกต. เนื่องจากเดิม กกต. กำหนดวันเลือกตั้ง 24 กุมภาพันธ์ 62 และจะประกาศผลในวันที่ 24 เมษายน 62 ตนได้นับให้ กกต. ดูว่า 15 วันนับตั้งแต่วันที่ 24 เมษายน 2562 เป็นต้นไป สมเด็จพระเจ้าอยู่หัว มีพระราชกรณียกิจเกือบทุกวัน,เมื่อรัฐบาลรู้แล้วว่า สมเด็จพระเจ้าอยู่หัว มีพระราชกรณียกิจก่อนและหลัง วันพระราชพิธีบรมราชาภิเษก เกือบทุกวัน ทำไมรัฐบาลจึงไม่แจ้งให้ กกต.รับทราบ เพื่อกำหนด วันเลือกตั้ง และ วันประกาศผลเลือกตั้ง ที่สะดวกต่อทุกฝ่าย,ความสับสนที่เกิดขึ้น จึงเกิดจากรัฐบาลทำให้เกิดความสับสนเอง เพื่ออะไรไม่ทราบ รัฐบาลเป็นผู้รู้หมายกำหนดการทุกอย่าง เพียงแจ้งกำหนดการให้ กกต. ทราบก็จบเรื่อง ทำไมไม่ทำ กลับมาพูด สมมติวันโน้นวันนี้ให้งงกันเล่น จนกลายเป็นปัญหาและความสับสน ทั้งที่ไม่ควรจะเป็นปัญหาและความสับสน ทำตัวเป็นเด็กไปได้.,ลม เปลี่ยนทิศ
ไม่น่าเชื่อแต่ก็เป็นไปแล้ว กำหนดวันเลือกตั้ง ที่ไม่น่าจะมีปัญหา กลับเป็นปัญหา เมื่อ รัฐบาล และ กกต. เล่นอะไรกันไม่รู้  
เลือกตั้ง62,เลื่อนเลือกตั้ง,กำหนดวันเลือกตั้ง,หมายเหตุประเทศไทย,ลม เปลี่ยนทิศ